cyanic-selkie/wikianc huggingface dataset:
Põhja-Mali konflikt
Islamistide ja tuareegide vaheline konflikt (juuni-november 2012)
6. mail põrkasid MNLA võitlejad Gaos kokku meeleavaldajatega, kellest sai viga neli ning surma üks. Kuu aega hiljem, 6. juunil, surus Ansar Dine vägivallaga maha Kidali elanike šariaadivastase ja MNLA-meelse meeleavalduse. 8. juuni öösel põrkasid Kidali tänavatel kokku automaatpüssidega relvastatud MNLA ja Ansar Dine'i võitlejad, hukkus kaks inimest.
Juuni alguses väitis Nigeri president Mahamadou Issoufou, et tuareegi islamiste treenivad afgaani ja pakistani džihadistid.
Gao lahing ja selle tagajärjed
Gaos puhkesid meeleavaldused 26. juunil 2012, suurema osa gaolastest ei moodusta mitte enamasti MNLA-d toetavad tuareegid, vaid Sahara-tagused rahvad nagu songaid ja fulbed. Avaldati meelt tuareegide ja Malist lahkulöömise vastu. Tänavatel hukkus kaks meeleavaldajat, tapmises süüdistati MNLA võitlejaid. Lehvitati nii Mali kui ka džihaadi lippe, France 24 teatas, et paljud kohalikud toetavad islamiste vastumeelsusest tuareegidele ning Azawadi omariiklusele.
26. juunil 2012 puhkes tänavatel MNLA ja MOJWA vahel sõda, mõlemad osapooled kasutasid raskerelvastust. MNLA peasekretär Bilal Ag Acherif sai lahingus haavata. Tuareegi võitlejad olid sunnitud linnast taganema, hiljem löödi nad ka Kidalist ja Timbuktust välja. MNLA esinajad väitsid siiski, et omavad jätkuvalt kontrolli regiooni maapiirkondade üle.
Oktoobriks olid MNLA käes sadade islamistide eest põgenenud inimestega Ménaka linn ning Alžeeria piiri lähedal asuv Tinzaouaten. Samas kuus otsustasid mõned MNLA liikmed liikumisest lahku lüüa ning moodustada grupeeringu Azawadi Vabastusrinne (FPA), nad väitsid, et tuareegide iseseisvus polnud enam käeulatuses ning ennem tuleks keskenduda islamistidega sõdimisele.
Douentza ja Ménaka vallutamine
2012. aasta 1. septembril vallutas MOJWA piirkonna lõunaosas asuva Douentza linna, mis oli eelnevalt olnud songaide grupeeringu Ganda Iso kontrolli all. MOJWA esindaja ütles, et neil oli olnud Ganda Isoga leping, aga MOJWA oli sunnitud linna okupeerima, kuna Ganda Iso hakkas üles näitama liigset iseseisvust. Kui MOJWA võtlejad olid linna ümber piiranud, andis Ganda Iso väidetavalt võitluseta alla.
16. novembril asus MNLA pealetungile, et Gao tagasi vallutada. Pealetung ebaõnnestus tänu islamistide edukale varitsusele. Mali julgeolekuallika andmetel hukkus vähemalt 12 MNLA sõdurit ning ainult üks islamist. MNLA väitis, et nende väed tapsid 13 MOJWA võitlejat ning vigastasid 17, tuareegide poolel sai üheksa meest haavata.
19. novembril vallutasid MOJWA ja AQIM regiooni idaosas asuva Ménaka, lahingus kaotas elu kümneid võitlejaid ja tsiviilisikuid. Esimesel lahingupäeval väitis MNLA, et islamistidest oli hukkunuid 65, MNLA poolel ainult üks (ning 13 haavatut). Islamistid kuulutasid, et tapsid üle 100 ning võtsid vangi 20 MNLA sõdurit.
Võõrjõudude sekkumine (jaanuar 2013)
Resolutsiooniga 2071 lubati tegevuskava paika panemine ning ÜRO rahastus selleks, kuid mitte otsene jõuga sekkumine. 20. detsembril võttis Julgeolekunõukogu vastu resolutsiooni 2085, millega anti luba esialgu ühe aasta vältel läbi viia Aafrika juhitav rahvusvaheline Mali toetusmissioon (AFISMA).
MNLA ja keskvalitsuse suhete taassoojenemine
Detsembris 2012 alustas nüüdseks asukohta vahetanud MNLA Mali valitsusega rahuläbirääkimisi, Azawadi täieliku iseseisvumise eesmärgist oli saanud lihtsalt suurema autonoomia taotlemine. Jaanuaris 2013, pärast Prantsusmaa ühinemist läbirääkimistega, ütles MNLA esindaja Pariisis Moussa Ag Assarid (kes oli paar kuud enne seda kritiseerinud FPA-d, et nad iseseisvuse eesmärgist loobusid), et MNLA on "valmis abistama" enda kunagisi vaenlaseid võitluses islamistide vastu. Selleks ajaks olid islamistid MNLA peaaegu igalt poolt välja löönud, MNLA kontrolli all olid vaid maa- ja kõrbealad Mauritaania, Alžeeria ja Nigeri piiride läheduses.
Jaanuari lõpus tungis MNLA islamistidele uuesti peale ning ühe poolt vahetanud islamistide väeosa abiga vallutati tagasi Tessaliti ja Kidali linnad, kus varem olid toimunud MNLA-meelsed protestid islamistide vastu.
Konna lahing ja Prantsusmaa sekkumine
11. jaanuari öösel avalikustasid Mali sõjaväe esindajad, et koostöös prantslastega on taastatud kontroll Konna linna üle ning tapetud üle saja islamisti. Hiljem ütles üks Mali leitnant, et Konna ümbruses viiakse läbi alapuhastusoperatsioone. AFP tunnistajad väitsid, et nägid Konna läheduses kümneid äärmuslaste surnukehi, ühe allika sõnul luges ta kokku 46 laipa. Prantslased teatasid nelja vastase masina tabamisest õhulöökidega, Mali armee väitel pommitati umbes 30 islamistide sõidukit. Kokkupõrgetes kaotas elu ka mitukümmend Mali sõdurit ning 10 tsiviilisikut. Gao linna, MOJWA peakorteri, elanik ütles, et linna haigla oli surnutest ja haavatutest ülekoormatud. Üks kohalik ütles, et luges kokku 148 surnukeha.
Pärast Prantsusmaa sekkumist tuletas ECOWAS ÜRO Julgeolekunõukogule meelde oma soovist saata liitlassõdurid otse Mali pinnale, ÜRO-st teatati, et eelnevalt plaanis olnud ÜRO juhitud koalitsiooni sekkumine on vaid aja küsimus. Euroopa Liit avalikustas, et suurendas ettevalmistusi väljaõppe läbiviimisega tegelevate sõdurite saatmiseks Malisse. MNLA pakkus valitsusele samuti abi võitluseks islamistidega. pisi|left|Prantsusmaa hävitajat Mirage 2000 tangitakse 2. veebruaril 2013 Aafrika kohal 12. jaanuaril teatas Suurbritannia valitsus, et saadab piirkonda kaks kuningliku õhuväe C-17 transpordilennukit, et pakkuda transporti peamiselt Prantsusmaa, aga potentsiaalselt ka Aafrika üksustele.
13. jaanuaril teatasid kohalikud julgeolekuallikad Abdel alias Kojak Krimi, Ansar Dine kõrge juhi, hukkumisest Konnas. Prantsusmaa kaitseminister Jean-Yves Le Drian sõnas, et õhulöögid kestavad ning jätkuvad ka järgmisel päeval. Léré elanik kinnitas infot õhurünnakutest, mida viidi läbi Konna, Léré ja Douentza piirkonnas. Kaht helikopterit nähti islamistide positsioone ründamas Gaos. Gao linna ja selle ümbrust pommitati 12 korda. Kohaliku allika andmetel oli sellest piisavalt, et muuta teovõimetuks kõik islamistide Gao tugipunktid. Le Drian avalikustas, et Gao rünnakutes kasutati nelja Prantsusmaalt Tšaadi ümber paigutatud Dassault Rafale'i hävitajat.
Kohalikud allikad teatasid, et õhulöögid purustasid MUJAO positsioonid ning panid nad Gaost põgenema. Teatati 60 islamisti hukkumisest. Ellujäänud varjusid majades ning korjasid pimeduse varjus oma kaasvõitlejate laibad kokku.
14. jaanuaril ründasid äärmuslased Bamakost 400 kilomeetrit põhjas, valitsusvägede territooriumil asunud Diabaly linna. Islamistid liikusid linnale peale Mauritaania piiri tagant, kuhu nad olid õhurünnakute eest põgenenud. Operatsiooni juhtis AQIM-i juht Abu Zeid. Samal päeval tõotasid islamistid, et plaanivad kättemaksuks korraldada rünnakuid Prantsusmaa pinnal. Džihadistid vallutasid linna paari tunniga.
15. jaanuaril lükkas Prantsusmaa kaitseminister ümber Mali valitsuse väited Konna linna tagasivallutamisest, mässuliste väed olevat endiselt linnas sees. Samal päeval saatis Kanada kuninglik õhuvägi Malisse C-17 transpordilennuki Briti omadega sarnast ülesannet täitma. Taani parlament otsustas Malisse saata transpordilennuki C-130, Belgia valitsus otsustas saata kaks lennukit C-130 ning meditsiinikomponendi AgustaWestland AW109 meditsiinikopteri koos 80-mehelise tagalaosisega.
In Amenase pantvangikriis
16. jaanuaril teatati, et AQIM-i võitlejatest koosnev üksus on ületanud Mali-Alžeeria piiri ning tunginud Alžeeria/Statoili/BP omandis olevale, Liibüa piiri lähedal In Amenases asuvale, maagaasiväljale. Teatati, et äärmuslased on tapnud kaks välismaalast ning vangi võtnud 41, AQIM-i esindaja sõnul on rünnaku eesmärk maksta kätte välisriikide sekkumise eest Malisse. Pantvangi sattunute seas oli väidetavalt USA, Jaapani, Briti, Rumeenia, Filipiinide ja Norra kodakondlasi. Alžeeria asus äärmuslastega vangide vabastamise osas läbi rääkima. 19. jaanuaril hukkus kriisi lõpetamiseks korraldatud rünnakus 11 äärmuslast ja 7 pantvangi. 16 vabastatud välismaalase seas oli 2 ameeriklast, 2 sakslast ja 1 portugallane.
Mali vägede edenemine põhja poole
16. jaanuaril alustasid Prantsusmaa eriüksused koostöös Mali armeega rünnakuid väikeste džihadistide üksuste vastu Diabaly linnas, Prantsusmaa kaitseminister eitas regulaarvägede kohalolu Diabalys.
Samal päeval teatas Hispaania valitsus ühe logistiliste ja väljaõppeliste eesmärkidega transpordilennuki saatmisest Malisse. Saksamaa valitsus kiitis heaks kahe Transall C-160 transpordilennuki saatmise, et aidata sõidutada Aafrika üksuseid Bamako linna. Ka Itaalia valitsus lubas aidata sõja logistilise poolega transpordiõhukite näol.
17. jaanuaril anti Banamba linnas häire, kuna läheduses oli märgatud islamiste. Mali armee saatis kohe linna julgestama sada sõdurit, hiljem saadeti abivägesid. Samal päeval oli Diabalyst välja sõitnud islamistide kolonn ning siirdunud Banamba suunas, kuid lõpuks ei toimunud osapoolte vahel kokkupuudet.
18. jaanuaril teatas Mali armee uuesti, et Konna üle on kontroll täielikult taastatud. Väidet kinnitasid konnalased ja Ansar Dine'i esindaja. Samal päeval teatasid mitmed kohalikud allikad, et mässulised on Diabalyst põgenema sunnitud.
19. jaanuaril hakkasid levima teated, et Gao elanikud on lintšinud võimuka islamistide juhi Aliou Toure kättemaksuks kohaliku ajakirjaniku Kader Toure tapmise eest. AFP allikate sõnul olid äärmuslased hakanud oma aladelt taanduma raskema maastikuga, mägisesse Kidali piirkonda. Samal päeval hukkus Nigeeria Okene linna lähedal kaks ning sai haavata viis Malisse teel olnud Nigeeria sõdurit.
20. jaanuaril lükkasid Ameerika Ühendriikide esindajad ümber väited sellest, et USA üritas prantslastelt toetuse eest raha küsida. Järgmisel päeval hakkasid Ameerika Ühendriikide õhuväe C-17 lennukid Prantsusmaa üksuseid ja varustust Malis transportima.
21. jaanuaril võtsid Prantsusmaa ja Mali väed Diabaly vastupanuta, samal päeval vallutati ka Douentza.
24. jaanuari õhtul said Mali valitsusväed oma kontrolli alla Hombori linna. Samal päeval ütlesid Ansar Dine'ist lahku löönud Azawadi Islamistliku Liikumise (MIA) juhid, et nende sooviks on viia konflikt rahumeelsele lõpule ning soovitasid selle saavutamiseks Mali ja Prantsusmaa vägedel vägivald lõpetada, et "luua pinnas rahu tekkimiseks ning sillutada tee poliitilisele dialoogile".
26. jaanuaril vallutasid Prantsusmaa eriüksuslased endiselt islamistide käes oleva Gao linna lennujaama ja silla. Sõdurid raporteerisid, et missiooni käigus neid "tülitati", aga suuremat vastupanu ei olnud. Hiljem samal päeval vallutasid Mali valitsusväed prantslaste toel ülejäänud linna.
Ansar Dine sisetülid suurenesid veelgi, liikumise juht Lérés, Kamou Ag Meinly, lõi islamistidest lahku, et ühineda MNLA-ga.
27. jaanuaril piirasid Prantsusmaa ja Mali väed Tibuktu sisse, alustasid linna julgestamist ning võtsid oma kontrolli alla linna lennujaama. Järgmisel päeval kuulutasid sõjaväeallikad, et kogu Gao ja Tibuktu vaheline ala on valitsuse kontrolli all ning linna on võimalik sisse pääseda. Järgmiseks päevaks oli kogu Tibuktu valitsusvägede käes.
28. jaanuaril vallutasid MNLA ja Ansar Dine'ist pärast võõrvägede saabumist lahku löönud MIA Kidali. MNLA võttis ka Tessaliti ja Khalili. Võitlejad, kes varem olid MNLA-st Ansar Dine'i parema rahastuse pärast üle läinud, olid hakanud MNLA poolele tagasi pöörduma. Levisid jutud, et islamistid on mägedest põgenenud.
29. jaanuaril sisenesid Põhja-Malisse esimesed Aafrika liitlasväed. Nigeeria sõdurid vallutasid Ansongo ja Tšaadi väed Ménaka. Mali omast suurem Tšaadi armee liikus Ménakast edasi põhja poole.
30. jaanuaril jõudsid prantslased Kidali lennujaama. Nad liikusid malilaste toetuseta, kuna kardeti kokkupõrget tuareegidega. Linn oli mitmete allikate sõnul MNLA ja MIA võitlejate käes. MNLA eitas koostööd MIA-ga ning teatas, et linna hoitakse koos Prantsusmaa vägedega. Paljud Ansar Dine'i liidrid keerasid Iyad Ag Ghalile selja, MNLA ja MIA esindajad reisisid Ouagadougousse, et alustada Mali ametnikega läbirääkimisi.
2. veebruaril jõudsid AFISMA missiooni Tšaadi väed Kidali ning seadsid end sisse mahajäetud sõjaväelinnakus. Tšaadi kindral ütles, et MNLA-ga probleeme tekkinud pole ning hoitakse häid suhteid. Samal päeval kohtusid Prantsusmaa president François Hollande ja Mali presidendi kohusetäitja Dioncounda Traoré hiljuti tagasivallutatud Tibuktus.
5. veebruaril teatasid Tšaadi uudisteagentuurid, et Kidalist põhjas toimunud džihadistide varitsuses Tšaadi patrullile langes 24 ning sai viga 11 Tšaadi sõdurit. Tšaadi ja Mali esindajad ei lükanud väidet ümber ega ei kinnitanud seda. Tšaadi valitsus teatas, et Kidalist põhjas sai 11 sõdurit viga "liiklusõnnetuses".
8. veebruaril kuulutasid Prantsusmaa ja Tšaadi väed, et Alžeeria piiri lähedal asuv Tessaliti linn on nende kontrolli all; Tessalitis asus viimastest lennujaamadest, mis polnud valitsusvägede käes.
Sissijärk
pisi|right|Prantsusmaa sõdurid 2013. aasta märtsis või aprillis Gaos Islamistide ja tuareegide võitlejad taandusid kuuldavasti Adrar des Ifoghasi, Kirde-Mali konarlikele kõnnumaadele. Nendel maastikel hakkasid sõjalises edus rolli mängima teadmised kohalikest veeressurssidest ning kontroll nende üle. 19. veebruaril käivitas Prantsusmaa uue missiooni (Panther), et Adrar des Ifoghasis vastupanu maha suruda.
19. veebruaril ründasid islamiäärmuslased Prantsusmaa 150-mehelist langevarjurügementi, mida toetasid soomusmasinad ja hävituslennukid. Üks seersandist Prantsuse komandör ja 20 islamisti langesid.
Gaod rünnati uuesti 20. veebruaril. Islamistid ületasid taas Nigeri jõe ning jõudsid seekord, vahest linlaste abiga, peaaegu linna raekojani. Samal päeval suri kaks inimest Kidalis autopommiplahvatuses. Kokkupõrked Gaos hukkusid, kui Mali sõduritel õnnestus tappa viis äärmuslast.
22. veebruaril hukkus Põhja-Mali mägedes 13 Tšaadi sõdurit ja 65 islamisti. Samal päeval sõitsid kaks enesetaputerroristi lõhkeainet täis autodega Khalilis asunud MNLA kohalikku juhtimispunkti, kus hukkus peale ründajate ka kolm MNLA võitlejat.
22. veebruaril avaldas Ameerika Ühendriikide president Barack Obama, et Maliga piirnevasse Nigerisse on saadetud umbes 100 USA sõdurit, kelle ülesandeks on toetada prantslasi Malis. Viimased USA sõjaväelastest saadeti appi üles seadma uut lennubaasi, mille abil teostada luuret Al-Qaedale. Ameerika Ühendriikide õhuväe logistikaspetsialistid, luureanalüütikud ja julgestuspersonal saabus Nigeri pealinna 20. veebruaril.
24. veebruaril hukkus Adrar des Ifoghasi mägedes toimunud kokkupõrgetes 28 islamisti ja kümme Tšaadi sõdurit.
26. veebruaril toimus Kidalis MNLA kontrollpunktile autopommirünnak. Lisaks läbiviijale hukkus vähemalt seitse MNLA võitlejat.
20. märtsil 2013 teatas AQIM, et hukkasid Malis 2011. aastal vangi võetud prantslase Phillipe Verdoni.
23. märtsil ründasid MUJAO islamistid Gaod, pärast kahetunnist tulevahetust said võimud olukorra uuesti enda kontrolli alla.
30. märtsil ründas enesetaputerrorist Tibuktus Mali armee kontrollpunkti, tänu sellele said džihadistid ööpimeduse varjus linna sisse imbuda. Esimeseks aprilliks olid valitsusväed Prantsusmaa toel islamistid kesklinnast välja tõrjunud.
29. aprillil langes teeäärse pommi lõhkamisel Prantsusmaa dessantväelane, kaks prantslast sai raskelt haavata.
Abdelhamid Abou Zeidi ja Mokhtar Belmokhtari surm
28. veebruaril 2013 teatas Alžeeria televisioon, et lahingus Tšaadi-Prantsusmaa vägedega Tigharghari mägedes, Aguelhocist mõned kilomeetrid eemal, hukkus 2000. aastatel Sahelis toimunud läänlaste röövimise eest vastutav Abdelhamid Abou Zeid ja 40 tema mõttekaaslast. Prantsusmaa armee ei kinnitanud teateid.
2. märtsil levisid teated, et In Amenase pantvangikriisi (milles võeti Alžeeria maagaasiväljal 800 pantvangi ning hukati 39 läänlast) taga olnud Mokhtar Belmokhtar on samuti hukkunud. BBC vahendas, et Tšaadi riigitelevisiooni sõnul "hävitasid Tšaadi väed Adrar de Ifhogasi peamise terroristide baasi, kus hukkunud äärmuslaste seas oli ka Mokhtar Belmokhtar". BBC reporter Thomas Fessy sõnul oleks see džihadistidele valus löök.
4. märtsil kinnitas Al-Qaeda Põhja-Aafrika haru Abou Zeidi surma, kuid lükkas tagasi väited Belmokhtari langemisest.
ÜRO rahuvalvemissioon
15. aprillil 2013 algatati Prantsusmaa eestvedamisel ÜRO rahuvalvemissioon Malis. Rahuvalvajad saabusid 1. juulil, missiooni nimeks sai United Nations Multidimensional Integrated Stabilization Mission in Mali (MINUSMA).
Tšaadi vägede väljaviimine
14. aprillil avalikustas Tšaadi president Idriss Déby, et kutsub Malist tagasi kõik sinna saadetud väed (FATIM), kuna tema sõnul olid kokkupõrked islamistidega läbi ning Tšaadi sõjaväel polnud sissisõjaks oskusi. Avaldus tuli vaid paar päeva pärast nelja ohvriga rünnakut 1800 mehega Tšaadi sõjaväebaasile Kidalis. Kohalike allikate kohaselt olid Tšaadi üksused, kaasaarvatud üks motoriseeritud pataljon, Malist lahkumist alustanud juba enne ametlikku avaldust.
Rahulepe
Valitsus sõlmis 18. juunil 2013 tuareegi mässulistega rahuleppe.
Relvarahu lõpp ja sõjategevuse taaspuhkemine (september 2013–)
20. veebruaril avalikustasid Saksamaa ja Prantsusmaa, et Malisse viiakse Prantsuse-Saksa brigaadi elemente, et aidata kohalike võitlejate väljaõpet läbi viia. Tegu oli esimese EL-i kontingendiga Malis.
2018. aasta esimeses pooles tihenesid mässuliste rünnakud. 2018. aasta juuliks oli Põhja-Mali suuresti valitsuse käest ära vallutatud. Briti õhuvägi saatis Malisse kolm Chinooki kopterit, et aidata üksusi ohutumalt ja kiiremini transportida.
2012
2012. aastal oli ohvreid 133.
2013
2013. aasta inimohvrid:
2014
17. jaanuaril hukkus rünnakus Tšaadi-Prantsusmaa baasile Tšaadi MINUSMA rahuvalvaja. 11. juunil hukkus Aguelhoki autopommiplahvatuses neli Tšaadi rahuvalvajat. 18. septembril tappis maamiin viis Tšaadi MINUSMA rahuvalvajat. Tšaadi valitsus nimetas toimuvat "diskrimineerivaks" ning väitis, et nende sõdureid kasutatakse "kilpidena". 23. oktoobril kaotas Tessaliti rünnakus elu kaks Tšaadi rahuvalvajat.
2017
5. mail 2017 tabas rakett MINUSMA baasi, elu kaotas Libeeria sõdur, seitse Rootsi ja Libeeria rahuvalvajat sai vigastada.
18. juunil ründasid Jamaat Nasr al-Islam wal Muslimini rühmituse islamistid Bamako luksuskuurorti, tulevahetuses ning pantvangikriisis kaotas lisaks kuuele terroristile elu viis inimest, teiste seas ka Portugali sõjaväelane.
Probleemid inimõigustega
Kui hakkasid levima teated inimõiguste rikkumistest mõlemate osapoolte poolt, algatas Rahvusvahelise Kriminaalkohtu prokurör 16. jaanuaril 2013 uurimise. Tegu oli kiireima uurimise algatamisega pärast võõrvägede sekkumist.
Süüdistused mässulistele ja islamistidele
2012. aasta mais avalikustas organisatsioon Amnesty International aruande, milles väideti, et konflikt oli viinud Mali inimõiguste situatsiooni 1960. aastate tasemele. Aruande sõnul valitses Mali põhjaosas MNLA ja Ansar Dine'i juhitud kaos, mainiti juhtumeid massivägistamistest, kohtuvälistest hukkamistest ning lapssõdurite kasutamisest nii tuareegide kui ka mässuliste poolel.
3. aprillil 2012 röövisid relvastatud võitlejad ÜRO Maailma Toiduprogrammi (WFP) Kidali, Gao ja Timbuktu ladudest 2354 tonni toitu. WFP peatas selle tulemusel oma operatsioonid Põhja-Malis. Rööviti ka haiglaid, hotelle, valitsusasutusi, Oxfami kontoreid ja teiste humanitaarabiprogrammide ladusid. WFP teatas, et sõjategevuse eest oli põgenenud 200 000 inimest ning eeldatavasti arvud ainult tõusevad.
Süüdistused islamistidele
pisi|right|Ansar Dine'i islamistid Lisaks pidas Ansar Dine 15. mail 2012 kinni Timbuktusse meditsiini- ja toiduabi toova humanitaarabi konvoi, kuna oli vastu, et naised tohivad olla konvoid tervitavate linnaelanike seas; pärast läbirääkimisi sai konvoi järgmisel päeval teed jätkata. Grupeering keelustas teadete kohaselt Gaos videomängud, Mali ja lääne muusika, baarid ja jalgpalli. Kidalis ja Gaos rüüstati alkoholiga seotud ettevõtteid. Islamistid olevat takistanud rüüstajaid ning käskinud naistel kanda pearätte. CNRDR-i esindaja Amadou Konare väitis, et "okupandid on naisi ja tüdrukuid röövinud ning vägistanud ning piirkonnas omad seadused kehtestanud". Orjapidamise vastane organisatsioon Tenedt teatas, et eksorjad olid esimesed islamistide sihtmärgid ning nende endised ülemused kasutasid võimalust nad vägivallaga tagasi tööle sundida.
29. juulil 2012 loopisid islamistid Aguelhokis abieluväliste laste saamise eest kividega surnuks mehe ja naise. Ametnik teatas, et paljud inimesed põgenesid pärast juhtumit linnast üle Alžeeria piiri. 9. augustil raiusid äärmuslased maha väidetava varga pea, hoolimata rahva vastuseisust hukkamisele.
Süüdistused Mali armeele ja valitsusvägedele
Bamako ja Lõuna-Mali tuareegid ning araablased kannatasid mustanahaliste malilaste rassistlike rünnakute all, hoolimata oma vastumeelsusest nii Azawadi separatismile kui ka islamistidele. Suur osa neist oli mässuliste ja terroristide kartuses Lõuna-Malisse põgenikena saabunud.
8. septembril 2012 pidasid Mali sõdurid Dogofrys kinni 17 relvastamata tablighi vaimulikku, kes olid teel Bamakos toimuma pidanud konverentsile; 17 vaimulikust hukati 16 ning ülematele ette ei kantud. Mali valitsus avaldas juhtunud osas kahetsust, AP ajakirjanike sõnul oli tegu 21. märtsi riigipöördest tekkinud korralagedus Mali armees.
2013. aasta 19. jaanuaril teatas organisatsioon Human Rights Watch (HRW) Kesk-Mali Niono linnas Mali vägede poolt läbi viidud tapmistest ning muudest inimõiguste rikkumistest. Peamiselt olid rikkumiste ohvriteks tuareegid ja araablased.
23. jaanuaril 2013 vahendas BBC Rahvusvahelise Inimõiguste Föderatsiooni (FIDH) teateid sellest, kuidas Mali sõdurid viisid kahtlusaluste seas läbi massihukkamisi, laibad maeti kiiruga ühishaudadesse või kaevudesse. Väidetavalt hukati mõned ohvritest kas isikut tõendavate dokumentide puudumise või lihtsalt päritolu pärast. Mitmete tuareegi päritolu bamakolaste kodusid rüüstasid valitsusväed.
Popkultuuris
Mali jalgpallikoondis teenis oma esimese võidu 2013. aasta AM-il 1:0 võiduga Nigeri üle. Pärast võiduvärava löömist näitas malilane Seydou Keita oma rahu märgiga särki.
Mitmed Mali muusikud panid 2013. aastal pead kokku, et käimasoleva sõja kohta lindistada laul "Mali-ko" (tõlkes "rahu") ning anda välja muusikavideo "Voices United for Mali-'Mali-ko'". Laulus tegid kaasa osa mitmed tuntud mali muusikud, näiteks Oumou Sangaré, Vieux Farka Touré ja Amadou & Mariam.
Relvarahu
20. veebruaril 2015 allkirjastasid Mali valitsus ja riigi põhjaosa mässulised relvarahu lepingu. Leppe eesmärk on AFP uudistetoimetuse sõnul "tegeleda piirkonna pingete leevendamisega".
"Mali juhid on keeldunud Azawadile autonoomiat pakkumast, kuid on nõus võtma kõne alla suuremad omavalitsusõigused."
Atomic Kitten
Atomic Kitten on 1998. aastal Liverpoolis loodud tüdrukuteansambel. Ansambli praegusse koosseisu kuuluvad Liz McClarnon, Natasha Hamilton ja Kerry Katona.
Ansambli kutsus kokku Orchestral Manoeuvres in the Darki (OMD) frontman Andy McCluskey. Ta kirjutas nii mõnedki Atomic Kitteni algusaegade laulud. Ansambli algkoosseisus oli hilisem Sugababesi laulja Heidi Range, kes lahkus kunstiliste erimeelsuste tõttu juba 1999. aastal, mil teda asendama tuli Hamilton. Aastal 2001 asendas Katonat Jenny Frost. Aastal 2004 läks bänd aga üldse laiali, olles selleks ajaks müünud maailmas üle 10 miljoni heliplaadi. Aastail 2004–2012 anti üksikuid kontserte ja käidi vahel ka stuudios. Nii anti välja ka näiteks 2006. aasta jalgpalli maailmameistrivõistluste heategevuslik singel, kaver The Farmi loost "All Together Now". 2012. aastal tuli bänd uuesti kokku koos Katonaga, Frost aga pühendus karjäärile televisioonis.
Ansamblil on olnud 3 hitti, mis on jõudnud Suurbritannia singlite edetabelis esikohale. Need on "Whole Again", "Eternal Flame" ja "The Tide Is High (Get the Feeling)".
Johann Georg von Aach
Johann Georg von Aach oli saksa pronksivalaja. Ta tegutses 18. sajandi teisel poolel Nürnbergis.
Temalt pärineb viis epitaafi Nürnbergi kalmistutel Johannisfriedhofil ja Rochusfriedhofil.
Tuumapatarei
Tuumapatarei ehk aatomipatarei on vooluallikas, milles radioaktiivsel lagunemisel vabanev soojus muudetakse elektrienergiaks termoelektrilise efekti kaudu.
Aatomipatareid on tavapärastest patareidest kallimad, kuid neil on väga pikk eluiga ning kõrge energiatihedus. Nende omaduste tõttu kasutatakse aatompatareisid energiaallikana vaid seadmetes, mis peavad suutma ilma inimese sekkumiseta töötada pikki perioode. Selliste seadmete hulka kuuluvad näiteks kosmoseaparaadid, südamestimulaatorid jne.
Ajalugu
Nõukogude ajal kasutati tuumapatareisid Eesti rannikuvetes paiknevate tuletornide elektritoiteks. Tuletornides kasutati radioisotoopse Sr’90 termoelektrilist seadet BETA-M. Tuumageneraatorite paigaldamist Eesti tuletornidesse alustati 1970. aastatel ja viimane seade paigaldati 1991. a. Tuumapatareisid oli kokku 29 Eesti tuletornis.
Kasutusel olevad radioaktiivsed isotoobid
Tänapäeval kasutatakse aatompatarei tehnoloogias eelkõige isotoope, mis toodavad kõige vähem beetakiirgust, et vältida ohtu inimestele ja keskkonnale. Nende hulka kuuluvad: plutoonium-238, kuurium-242, kuurium-244 and strontsium-90. Testitud on ka triitiumi, nikkel-63 ning promeetium-147.
Jon Rønningen
Jon Rønningen (sündinud 28. novembril 1961 Oslos) on norra Kreeka-Rooma maadleja.
Rønningen on võistelnud olümpiamängudel neli korda.
1988. aastal valiti ta Norra parimaks sportlaseks.
Ta oli aastatel 2000–2002 Norra juunioride maadluskoondise treener.
2009. aastast kuulub ta Fila Hall of Fame'i.
Tema vend Lars Rønningen on kahekordne Euroopa meister ning on võitnud MM-il hõbe- ja pronksmedali maadluses.
Vecķeipene
Vecķeipene on küla (mazciems) Lätis Ogre piirkonna Madliena vallas.
Küla asub valla keskosas merepinnast 105 meetri kõrgusel. Vecķeipene jääb valla keskusest Madlienast 3, piirkonna keskusest Ogrest 44 ja Riiast 80 kilomeetri kaugusele. Sinna jääb Vecķeipene bussipeatus.
Asula on kujunenud Vecķeipene mõisa (Alt-Kaipen) keskuse juurde. Küla ehitati välja kui kolhoosi Pumpurs keskasula. Hiljem sai sellest Madliena sovhoosi osakonnakeskus.
Looduskaitse all on Avotiņi tamm, Avotiņi vaher, Zīlēni tammed, tamm ümbermõõduga 4,28 ja kõrgusega 24 meetrit, tamm ümbermõõduga 4,14 ning kõrgusega 21 meetrit, ja tamm ümbermõõduga 4,83 ning kõrgusega 23,5 meetrit.
Aastal 2008 oli külas 40 elanikku.
Māgha
Māgha (माघ; umbes 7.–8. sajand pKr) oli üks tähtsamaid India sanskritikeelseid luuletajaid.
Eesti rahvusbibliograafia
Eesti rahvusbibliograafia on rahvusbibliograafia, mis hõlmab Eestis kõigis keeltes avaldatud ja välismaal eesti keeles avaldatud teavikuid olenemata andmekandjast ja ilmumisajast. Vanim registreeritud objekt on 1525. aastal ilmunud raamat. Rahvusbibliograafia andmestut täiendatakse pidevalt värskelt ilmunud väljaannetega.
Rahvusbibliograafia eraldi osa moodustab Estonica - eesti autorite ning Eestit ja eestlasi käsitlevad väljaspool Eestit ilmunud võõrkeelsed teavikud.
Eesti rahvusbibliograafia andmestik on kättesaadav Eesti rahvusbibliograafia andmebaasis (ERB). Andmebaasi haldab Eesti Rahvusraamatukogu, kes täidab rahvusbibliograafia uurimise ja loetlemise ülesannet Eestis vastavalt Eesti Rahvusraamatukogu seadusele, Säilituseksemplari seadusele, ja Rahvusraamatukogu põhikirjale. Rahvusbibliograafia valikupõhimõtted on kirjas dokumendis Rahvusbibliograafia koostamise alused.
Lisaks andmebaasile vahendatakse rahvusbibliograafiat ka trükinimestikena ja võrguväljaannetena.
Vanema Eestiga seotud kirjanduse registreerimise ja teadusliku kirjeldamisega tegelevad Eesti retrospektiivse rahvusbibliograafia (ERRB) keskused, milleks on Eesti Rahvusraamatukogu ja Tallinna Ülikooli Akadeemiline Raamatukogu, kes on avaldanud järgmised Eesti retrospektiivse rahvusbibliograafia nimestikud:
Eesti registreeriva ehk jooksva rahvusbibliograafia trükinimestikud ilmusid perioodil 1992-2006 järgmiselt:
Lea Pavelson
Lea Pavelson (sündinud 21. juulil 1964  Raplas ) on Eesti jurist, kohtunik.
1984–1987 töötas ta Rapla rajooni rahvakohtu istungisekretärina. 1991–1993 oli ta Rapla maakohtu kohtuniku stažöör.
9. juunil 1993 nimetas Vabariigi President Riigikohtu üldkogu ettepanekul Lea Pavelsoni esimese astme kohtunikuks Rapla Maakohtusse. 2006. aastal liideti Rapla maakohus Pärnu maakohtuga.
Brûleurs de Loups
Klubi on asutatud 1963.
Martini-Henry
Martini-Henry on tagantlaetav ühelasuline hoovaga Suurbritannia vintpüss, mis oli kasutusel Briti armees. Esimest korda jõudis Martini-Henry teenistusse aastal 1871 ning lõpuks asendati sellega eestlaetavad padrunitele ümberehitatud vintpüssid Snider-Enfield. Martini-Henry vintpüssid olid Briti impeeriumi teenistuses 47 aastat. Relvas oli kombineeritud Henry O. Peabody konstrueeritud mehhanismi, mida oli täiustanud Šveitsi disainer Friedrich von Martini, ja šotlase Alexander Henry kujundatud polügonaalset vintlõiget.
Kuigi Snider-Enfield oli Briti sõjaväe esimene tagantlaetav relv, millega lasti metallist padruneid, oli Martini-Henry esimene selline, mis oli algusest peale nii ehitatud, lisaks oli sellel parem laskekiirus ja -ulatus.
Martini-Henry vintpüssist toodeti peamiselt nelja mudelit: Mark I (juunis 1871), Mark II, Mark III ja Mark IV. Peale selle toodi 1877 turule Martini-Henry karabiin, millest oli olemas Garrison Artillery Carbine ja Artillery Carbine (Mark I, Mark II ja Mark III). Lisaks toodeti ka väiksemaid versioone, mis olid mõeldud kadettidele. Martini-Henry viimase variandi, Mark IV tootmine lõpetati aastal 1889 ning see asendati LEe-Metfordiga. Martini-Henry jäi üle kogu Briti impeeriumi kasutusse kuni esimese maailmasõja lõpuni.
Mõned Afganistani hõimud kasutasid seda vintpüssi Nõukogude-Afganistani sõja ajal. Aastatel 2010 ja 2011 said USA merejalaväelased Marjahs Talibani ladudest kätte vähemalt kolm Martini-Henry vintpüssi.
Väga palju Martini-Henry koopiaid valmistasid Pakistani Loodeprovintsi relvameistrid. Nende relvad olid Enfieldis Royal Small Arms Factorys tehtutest halvema kvaliteediga, kuid välimuselt väga sarnased. Üks tuntumatest Martini-Henry koopiate valmistajatest oli afridi hõimu meister Adam Khel Afridi, kes elas Khyberi kurus. Britid kutsusid selliseid koopiaid Khyberi kuru koopiateks.
Bhāravi
Bhāravi (भारवि; 6. sajand pKr) oli India sanskritikeelne luuletaja.
Tema eepos "Kirātārjunīya", koosneb 18 laulust. Aines on võetud "Mahābhāratast". Süžeeks on kangelase Ardžuna kahevõitlus ühe kirāta (metsiku mägilasega), kes osutub jumal Šivaks. Ardžuna saab temalt kingiks jumaliku relva.
Accumoli
Accumoli on vald (comune) Itaalias Lazio maakonnas Rieti provintsis. Valla keskus on Accumoli.
Accumoli piirneb järgmiste omavalitsusüksustega: Amatrice, Arquata del Tronto (AP), Cittareale, Norcia (PG), Valle Castellana (TE)
Haldusjaotus
Accumoli halduspiirides on peale keskuse ka järgmised osavallad (frazioni): Cassino, Cesaventre, Colleposta, Collespada, Fonte del Campo, Grisciano, Illica, Libertino, Macchia, Mole, Poggio Casoli, Poggio d'Api, Roccasalli, San Giovanni, Terracino, Tino, Villanova.
2016. aasta Kesk-Itaalia maavärin
Accumoli asub kõrge seismilise aktiivsusega alal. Piirkond sai tugevaid kahjustusi 2016. aasta augustis Kesk-Itaaliat tabanud maavärinas, mille epitsenter asus Accumoli läheduses.
Dokumendihaldurite Ühing
Dokumendihaldurite Ühing (lühend: DHÜ) on dokumendihaldusega tegelevaid inimesi ühendav organisatsioon, mille liikmeid ühendab huvi dokumendihalduse valdkonna ning selle edendamise vastu. Ühing asutati 12. juunil 2004. aastal Viljandis.
Visioon
Dokumendihaldurite Ühingu visioon on olla juhtiv dokumendihalduse alal tegutsevate inimeste ühendus Eestis. Selle saavutamiseks soovib ühing teha koostööd sarnaseid eesmärke taotlevate isikute ja organisatsioonidega Eestis ja mujal maailmas ning korraldada dokumendihaldurite omavahelist kutsealast suhtlemist ja koostööd.
Missioon
Ühingu missioon on väärtustada dokumendihalduri kutset ning teadvustada hästi toimiva dokumendihalduse vajalikkusest tööandjaid, spetsialiste ja laiemat üldsust. Missiooni täitmiseks soovib ühing erinevaid kanaleid kasutades korraldada dokumendihalduse alase info võimalikult head kättesaadavust, levitada erialaseid teadmisi ja kogemusi, nõustada ning jagada asjatundlikke soovitusi.
Eesmärgid
Dokumendihaldurite Ühingu eesmärgid on järgmised:
Ken Naganuma
Ken Naganuma (jaapani keeles 長沼 健 Naganuma Ken; 5. septembril 1930 Hiroshimas – 2. juunil 200) oli Jaapani jalgpallur, ründaja.
Koondisekarjäär
Jaapani jalgpallikoondises mängis ta aastatel 1954–1961 4 mängu ja lõi 1 värava.
Fabrice Luchini
pisi|Fabrice Luchini (2014) Fabrice Luchini (kodanikunimega Robert Luchini; sündinud 1. novembril 1951 Pariisis) on prantsuse teatri- ja filminäitleja.
2015. aastal sai ta Veneetsia filmifestivali parima meespeaosatäitja auhinna Volpi karika rolli eest filmis "L'Hermine". Ta on kandideerinud üheksale Prantsuse Kunstide Akadeemia Césari auhinnale ja võitnud neist ühe, rolli eest Claude Lelouchi filmis "Tout ça... pour ça!".
Viikingvõitlus
Viikingvõitlus ehk muinasvõitlus on ajaloolise mõõgavõitluse alaliik, milles püütakse taaskehastada 7.–13. sajandi Põhja-Euroopa võitlusstiile ja ajastukohast varustust. Võitluses kasutatakse tavaliselt lisarelvana ümarkilpi. Mõõga asemel võib kasutada ka kirvest, nuia või oda.
Simple (rahapank)
Simple on Ameerika internetipank, mis asub Portlandis.
Firma pakub FDIC-kindlustatud arvelduskontosid ainult USA kodanikele koostöös Bancorp ja BBVA compassiga ning see on osa STAR võrgustikust, et pakkuda lisatasuta juurdepääsu umbes 55 000 sularahaautomaadile. Alates aastast 2014 on Simple osa BBVA Group-ist, mis on üks suurimaid panku Euroopas.
Neuville-Saint-Vaast
pisi|Vallamaja ja kirik
Neuville-Saint-Vaast on vald Põhja-Prantsusmaal Pas-de-Calais' departemangus. See asub Vimy seljandiku lahingule pühendatud Vimy mälestusmärgist 3,2 km lõuna pool. Mälestusmärk ehitati künkale 145, seljandiku kõrgeimale punktile, et mälestada lahingut ja Kanada sõdureid, kes kaotasid oma elud Esimeses maailmasõjas. Mälestusmärk on ka Kanada kalmistu nr. 2, Neuville-Saint-Vaasti ja Givenchy maantee Kanada kalmistu asukoht.
Neuville-Saint-Vaasti Saksa sõjakalmistu (ka Maison Blanche) on suurim Esimese maailmasõja-aegne Prantsusmaal, kuhu on maetud 44 833 inimest.
Neuville-Saint-Vaast asub 6 km Arrasist põhjas, teede D49 ja D55 ristumiskoha ümbruses. Autoroute A26 läbib valda. Vimy seljandik tõuseb Neuville-Saint-Vaastist oma kõrgeima punktini künkal 145 (Kanada mälestusmärgi asukoht), kus on järsk langus.
pisi|tühi|
Huviväärsused
200px|thumb|left|Sõjamälestusmärk
Pati
Pati on paikkond Pärnu maakonnas Saarde vallas Leipste küla alal. Varem oli see ka küla staatuses, kandes eri aegadel nimesid Mõisaküla ja Pati-Mõisaküla.
1929. aasta Eesti meistrivõistlused Kreeka-Rooma maadluses
1929. aasta Eesti meistrivõistlused Kreeka-Rooma maadluses olid 1929. aastal toimunud Eesti meistrivõistlused Kreeka-Rooma maadluses.
Looja
Looja nimetuse all mõeldakse kõige sagedamini mingit jumalikku olendit, kosmilist väge või isikut, kes on loonud nähtava ja nähtamatu universumi. Sõna "looja" tähendus tuleneb sageli kontekstist ja on kasutuses paljudes valdkondades. Looja võib tähendada muuhulgas raamatu autorit, heliteose loojat ehk heliloojat, mõne erakordse seadme või leiutise loojat ehk leiutajat.
Looja religioosses kontekstis
Looja kui jumal on erinevates religioonides üsna laialdaselt tõlgendatud. Monoteistlikes religioonides on jumalat kui ülimat olendit, keda kummardada ja teenida, ainult üks. Jumal loojana on loonud nähtava ja nähtamatu universumi. Suhe looja ja loodu on vahel on monoteistlikes religioonides sarnane – loodu allub loojale. Polüteistlikes religioonides on jumalaid palju ning igaühel neist on teatud valitsemise valdkond või piirkond. Looja küsimus ei ole fundamentaalne, sest eksistentsi teke ehk selle loomine ei ole põhjustatud ühe olendi suunatud tahtest, vaid on pigem kui orgaaniline sündmuste jada. Samas esineb teisi polüteistlikke religioone, kus looja on loodu tekke juures ime läbi või pooljuhuslikult või jääb looja ja loodu vahekord ebamääraseks. Samuti võib looja küsimus olla religioonis täiesti sekundaarne.
Looja mittereligioosses kontekstis
Looja mittereligioosses kontekstis on isik, kes on mingi loomingulise protsessi tulemusena loodud teose autor või teostaja ehk looja.
Tänapäeval nimetatakse loojaks põhiliselt ühiskonnale mingi väärtuse või rikkuse andjat. Esineb loomeinimeste ühinguid, liitusid, loomekeskuseid, mis võimestavad ja eesmärgistavad loomeinimeste ehk loojate tegevust. Loomepuhangu ehk inspiratsiooni võib vallandada lai spekter looja ümber olevatest nähtustest (näiteks ühiskonna protsessid, sotsiaalne keskkond, isiklikud kogemused, mõjutused kaasautorite loomingust).
Juriidilises tähenduses rakendub loojate suhtes autorikaitseseadus, mis kehtib muuhulgas kunsti, muusika ja kirjandusteostele ning arvutiprogrammidele.
Sophía Vóssou
Sophía Vóssou (Σοφία Βόσσου; sündinud 5. mail 1961) on Kreeka laulja. 1991. aasta Eurovisiooni lauluvõistlusel esindas ta Kreekat lauluga "I Anixi".
Iisaku raamatukogu
Iisaku raamatukogu on raamatukogu Ida-Viru maakonnas Alutaguse vallas Iisaku asulas Iisaku gümnaasiumi ruumides. Raamatukogu juhataja on Hille Väljaotsa.
Raamatukogu asutati 1907.
Mangaia
pisi pisi Mangaia on saar Polüneesias, üks Cooki saartest.
See on Cooki saartest lõunapoolseim ja suuruselt teine pindalaga 51,8 ruutkilomeetrit. Saare kõrgeim tipp on 169 m kõrgune Rangi-motia.
Saarel elas 2016. aasta rahvaloenduse andmetel 499 inimest, peamiselt rarotongad ehk Cooki maoorid. 1966. aastal oli saare rahvaarv 2002, kuid see hakkas seejärel vähenema majanduskriisist tingitud väljarände tõttu. Suurim asula on läänerannikul asuv Oneroa.
1901. aastast kuulub saar Uus-Meremaale. 1946. aastal hakati saarel kasvatama ananasse.
Saare avastas 29. märtsil 1777 James Cook, kuid see vajus unustusse kuni 1823. aastal avastas selle uuesti inglise misjonär John Williams.
Metsanurga (Koeru kihelkond)
Metsanurga oli küla Järvamaal. Küla jääb tänapäeval Norra küla alale. Kihelkondlikult kuulus küla Koeru kihelkonda. Metsanurga küla moodustati 1930. aastatel metsataludest. Küla kaotati 1977, mil see liideti Norra külaga.
Ūdrupe
pisi|[[Palsa jõgi Ūdrupe küla juures (aprill 2007)]] Ūdrupe on küla (mazciems) Lätis Smiltene piirkonna Variņi vallas. Küla jääb piirkonna keskusest Smiltenest 22,1 ja Riiast 143,9 km kaugusele. Külast voolab läbi Palsa jõgi.
Külas kasvavad Lejasūdrupi saar, Lejasūdrupi remmelgas, Lielūdrupi tammed ja Krastūdrupi tamm on looduskaitse all.
Külast lähevad läbi maanteed P27, V248 ja V438. Seal asub Ūdrupe bussipeatus.
Aastal 2007 oli külas 13 elanikku.
Jonathan Miller
pisi|Jonathan Miller telesaates "After Dark", 3. september 1988 Sir Jonathan Wolfe Miller, CBE (21. juulil 1934 London – 27. november 2019 London) oli inglise teatri- ja ooperilavastaja, näitleja, televisiooniesineja, humorist, arst (neuroloog) ja polühistor.
Miller õppis loodusteadusi ja meditsiini Cambridge'i St John's College'is, bakalaureusekraadi (Baccalaureus Chirurgiae) sai 1959. aastal.
Bhartrihari
Bhartrihari (भर्तृहरि Bhartṛhari; umbes 7. sajand pKr) oli India sanskritikeelne lüüriline luuletaja ning grammatik ja keelefilosoof.
Bhartriharile omistatakse triloogia "Śatakatraya", mille iga osa koosneb umbes sajast mõttesalmist. Nende teemad on armastus śṛṅgāra, elutarkus (niti) ja kiretus (vairāgya). Tema elegantset ja vormitäiuslikku luulet peetakse sanskritikeelse lüürika tippu kuuluvaks.
Uurijad on kahelnud, kas need teosed kuuluvad samale autorile.
Trimmer (laevandus)
Trimmer oli aurulaeva meeskonnas kütja abi, kelle töö oli kühveldada punkrist sütt kütjale ette; viia välja tahked põlemisjäägid; kütust, ballasti või lasti ümber paigutades laeva tasakaalustada.
Soontaga looduskaitseala
Soontaga looduskaitseala on looduskaitseala Tõrva, Elva ja Otepää vallas. Kaitseala kogupindala on 1225,3 ha.
Kaitseala loodi eesmärgiga kaitsta mitmesuguseid elupaigatüüpe (nt lamminiite, rabametsi), samuti mitmete kaitsealuste liikide elupaikasid (nt palu-karukell).
2017. aasta 29. septembrist kuni 1. oktoobrini toimub Soontaga looduskaitsealal Eesti ornitoloogiaühingu korraldatavad linnukaitsetalgud, mille tingis kassikaku kriitiline seis.
Kamppi metroojaam
Kamppi metroojaam (soome keeles Kampin metroasema, rootsi keeles Kampens metrostation) on üks Helsingi metroo 17 jaamast. Asub Ruoholahti ja Rautatientori metroojaama vahel. Jaam asub Kamppi linnaosas Helsingi kesklinnas.
Bornsminde mõis
Mõis rajati aastal 1462, mil Johann von Mengede andis selle Heidenite suguvõsale. XV sajandi lõpust kuni võõrandamiseni aastal 1920 kuulus mõis Schöppingite suguvõsale. Pärast võõrandamist tegutses mõisas aianduskool, aastast 2000 on see eravalduses.
Hanya Yanagihara
Hanya Yanagihara (sündinud 20. septembril 1974 Los Angeleses) on Hawaii ja korea päritolu Ameerika Ühendriikide (nais)kirjanik.
Ta sündis 1974. aastal Los Angeleses, tema isa oli Hawaii päritolu hematoloog-onkoloog Ronald Yanagihara; ema oli sündinud Seoulis. Ta lõpetas Honolulus keskkooli (Punahou High School). Ta on elanud Hawaiil, New Yorgis, Baltimore'is, California ja Texase osariigis. Ta lõpetas 1995. aastal naistele mõeldud Smith College'i.
Seejärel töötas ta New Yorgis publitsistina: 2007. aastast ajakirjas Condé Nast Traveler ja 2015. aastast ajakirjas T: The New York Times Style Magazine.
Tema esimene romaan "The People in the Trees", mis ilmus 2013. aastal, põhineb Daniel Carleton Gajduseki juhtumil. Teos ilmus 2016. aastal ka eesti keeles pealkirjaga "Inimesed puude võras", tõlkinud Krista Eek; raamat ilmus sarjas "Punane raamat".
Kamppi metroojaam
thumb
Bornsminde mõis
Pargi rajamist alustati aastal XIX sajandi algul, XIX sajandi teisel poolel lisati dendropark. Parki ehtis hiinapärane teepaviljon. Park laskus Lielupe jõeni, jõe kaldal oli park vabakujundusega, seda ehtisid pärnaalleed.
Heino Relvik
Elulugu
Heino Relvik on puusepa poeg.
Lõpetas 1943 Tallinna Õpetajate Seminari, 1953 Tallinna Polütehnilise Instituudi masinaehituse tehnoloogia erialal ja 1957 samas aspirantuuri; füüsika-matemaatikakandidaat (1975, Leningradi ), väitekiri "Некоторые вопросы динамики неколономных систем". 1943–44 osales II maailmasõjas Soome mereväes. Oli 1958–59 TTÜ teoreetilise mehaanika kateedri laborant, 1959–65 assistent, 1965–76 vanemõpetaja, 1976–92 dotsent.
Teadustöö
Uurimisvaldkond: analüütiline mehaanika, kõrgemat järku liikumisvõrrandid. Umbes 30 teadustrükist.
Kleopátra Pantazí
Kleopátra Pantazí (Κλεοπάτρα Πανταζή; esinejanimi Kleopátra (Κλεοπάτρα); sündinud 5. mail 1963) on Kreeka laulja.
Waichirō Ōmura
Waichirō Ōmura (jaapani keeles 大村 和市郎 Ōmura Waichirō; 1. jaanuar 1933 Shizuoka - surmaaeg tedmata) oli Jaapani jalgpallur, poolkaitsja.
Amadeo I
Amadeo I (täisnimega Amedeo Ferdinando Maria di Savoia; 30. mai 1845 – 18. jaanuar 1890) oli Itaalia Savoia dünastiast pärit prints, kes oli aastatel 1870–1873 Hispaania kuningas. Ta oli Itaalia kuninga Vittorio Emanuele II teine poeg ning suurema osa elust Aosta hertsog.
Waichirō Ōmura
Koondisekarjäär
Jaapani jalgpallikoondises mängis ta aastatel 1956–1958 5 mängu.
Amadeo I
Lapsepõlv ja noorus
vasakul|pisi|Vasakult paremale: Umberto I, Vittorio Emanuele II, Amadeo I Amadeo sündis 30. mail 1845 kuninglikus palees Torinos, mis tollal kuulus Sardiinia kuningriiki. Sünnijärgselt anti Amadeole Aosta hertsogi tiitel. Laps kasvas koos vend Umbertoga üles Montcalieris. Poiste kasvatus oli väga militaarne, kuna nende õpetaja oli kindral Giuseppe Rossi. Nii sisendati Amadeole lapsest saati sõjakaid ja kohusetäitlikke väärtusi. Viieaastaselt sai ta Aosta pataljoni auvahtkonna liikmeks.
Kleopátra Pantazí
1992. aasta Eurovisiooni lauluvõistlusel esindas ta Kreekat lauluga "Olou tou kósmou i elpída".
Amadeo I
Lapsepõlv ja noorus
1859. aastal astus Amadeo Itaalia armeesse ning sai seal kapteniks. Sõjaväeelu sobis talle ning ta tõusis karjääriredelil kiiresti (kaasa aitas ka muidugi tema päritolu), nii et 1866. aastaks oli tast saanud kindralmajor. Samal aastal juhatas ta Custoza lahingus brigaadi ning sai lahingu ajal ka rinda haavata. Väidetavalt olevat ta isegi haavatuna tahtnud lahinguväljale jääda ning ei lasknud väliarstidel enda eest kõige esimesena hoolitseda. Selle eest autasustati teda kuldse vapruse medaliga. vasakul|pisi|Amadeo ja Maria Vittoria 30. mail 1867 abiellus Amadeo Maria Vittoria dal Pozzoga. Abielust sündis kolm last: Emanuele Filberto (1869), Vittorio Emanuele (1870) ja Luigi Amedeo (1873). 1870. aastal kaebas Maria kuningale, et Amadeo pole talle abielus ustav olnud. Kuningas ütles Mariale, et tal pole õigust oma abikaasa käitumist kontrollida. pisi|Amadeo Hispaania kuningana
Kroncong
pisi Kroncong (indoneesia keeles keroncong, hollandi keeles krontjong) on ukulele taolise muusikainstrumendi nimetus ja tähistab ka Indoneesia muusikastiili, kus kroncong kasutust leiab.
Kroncong on saanud nime pilli tüüpilise kõla (chrong-chrong-chrong) järgi. Kroncongi orkestrisse või ansamblisse kuulub ka flööt, viiul, rütmi kitarr, tšello (pizzicato) kontrabass ja mees- või naislaulja.